ગયું આખું વર્ષ એમી ‘૨.૦’નું શૂટિંગ કરતી રહી. શંકર ડેટ્સની બાબતમાં ખૂબ જ કડક છે. જ્યારે તે ‘આઇ’ ફિલ્મનું શૂટિંગ કરી રહી હતી ત્યારે તેણે એક મોટી ફિલ્મ ગુમાવી દીધી. એમી કહે છે કે જ્યારે તમે શંકર જેવા ડિરેક્ટર સાથે કામ કરો છો ત્યારે આવું થતું રહે છે. હું હવે રજનીકાંત અને અક્ષયકુમાર સાથે કામ કરી ચૂકી છું અને મારી ડેટ્સ બદલી શકતી નથી. હવે મને બોલિવૂડની કોઇ મોટી ફિલ્મની રાહ છે. એમીને એક્શન કરવી પણ પસંદ છે. ‘સિંહ ઇઝ બ્લિંગ’ સમયે તેની પાસે બોડી ડબલ લેડી હતી, પરંતુ તેણે તેનો ઉપયોગ કર્યો ન હતો અને એક્શન સીન જાતે જ ભજવ્યા હતા. એમીને ભાષા શીખવાની વાતમાં થોડી સમસ્યાનો સામનો કરવો પડ્યો છે. •